CELEX: 32005R0075
Language: lt
Date: 2005-01-18 00:00:00
Title: 2005 m. sausio 18 d. Komisijos reglamentas (EB) Nr. 75/2005, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedų nuostatas dėl moksidektino, linijinių alkilo benzeno sulfonrūgščių, kurių alkilo grandinė kinta nuo C9 iki C13, kuriose mažiau nei 2,5 % grandinių ilgesnės nei C13, ir acetilizovaleriltilozinoTekstas svarbus EEE

19.1.2005   
            
            
               LT
            
            
               Europos Sąjungos oficialusis leidinys
            
            
               L 15/3
            
         
      KOMISIJOS REGLAMENTAS (EB) Nr. 75/2005
   2005 m. sausio 18 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I, II ir III priedų nuostatas dėl moksidektino, linijinių alkilo benzeno sulfonrūgščių, kurių alkilo grandinė kinta nuo C9 iki C13, kuriose mažiau nei 2,5 % grandinių ilgesnės nei C13, ir acetilizovaleriltilozino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2, 3 ir 4 straipsnius,
   atsižvelgdama į Europos vaistų įvertinimo agentūros nuomones, suformuluotas Veterinarinių vaistų komiteto,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose, kurie skiriami maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Moksidektinas buvo įtrauktas į I priedą galvijų, avių ir arklinių šeimos gyvūnų raumenims, riebalams, kepenims, inkstams, o galvijų – ir pienui. Į įrašą reikėtų įtraukti avių pieną.
            
         
               (3)
            
            
               Linijinės alkilo benzeno sulfonrūgštys, kurių alkilo grandinė kinta nuo C9 iki C13, kuriose mažiau nei 2,5 % grandinių ilgesnės nei C13, buvo įtrauktos į II priedą galvijams tik vietiniam naudojimui. Į įrašą reikėtų įtraukti avis.
            
         
               (4)
            
            
               Acetilizovaleriltilozinas įtraukiamas į I priedą kiaulėms. Siekiant baigti mokslinius tyrimus dėl naminių paukščių įtraukimo, cetilizovaleriltilozinas turėtų būti įtrauktas į III priedą, išskyrus paukščius, kurių kiaušiniai skirti žmonių vartojimui.
            
         
               (5)
            
            
               Iki šio reglamento taikymo turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I, II ir III priedai iš dalies keičiami remiantis šio reglamento priedu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. kovo 20 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. sausio 18 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2232/2004 (OL L 379, 2004 12 24, p. 71).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama ši medžiaga:
      2.   Medžiagos, veikiančios parazitus
      2.3.   Medžiagos, veikiančios endoparazitus ir ektoparazitus
      2.3.1.   Avermektinai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     „Moksidektinas
                     
                  
                  
                     Moksidektinas
                  
                  
                     Avys
                  
                  
                     40 μg/kg
                  
                  
                     Pienas“
                  
               
      B.   Į Reglamento (EEB) Nr. 2377/90 II priedą įtraukiama ši medžiaga:
      2.   Organiniai junginiai
      
         
                     Farmakologiškai aktyvi medžiaga
                  
                  
                     Gyvūnų rūšis
                  
               
                     „Linijinės alkilo benzeno sulfonrūgštys, kurių alkilo grandinė kinta nuo C9 iki C13, kuriose mažiau nei 2,5 % grandinių ilgesnės nei C13
                        
                     
                  
                  
                     Avys (1)“
                  
               
      C.   Į Reglamento (EEB) Nr. 2377/90 III priedą įtraukiama ši medžiaga:
      1.   Antiparazitinės medžiagos
      1.2.   Antibiotikai
      1.2.2.   Makrolidai
      
         
                     Farmakologiškai aktyvi medžiaga
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     „Acetilizovaleriltilozinas
                         (2)
                     
                  
                  
                     Acetilizovaleriltilozino ir 3-O-acetiltilozino suma
                  
                  
                     Naminiai paukščiai (3)
                     
                  
                  
                     50 μg/kg
                  
                  
                     Oda + riebalai
                  
               
                     50 μg/kg
                  
                  
                     Kepenys“
                  
               
      
         (1)  Tik vietiniam naudojimui.
      
         (2)  Laikinų DLK galiojimas baigiasi 2006 m. liepos 1 d.
      
         (3)  Nevartotinas paukščiams, kurių kiaušiniai skirti žmonių vartojimui.